سوما‌لی-‌داکی ترور هوجوموندا حیاتینی ایتیرن تورک ایشچی‌لری سلامی آیدوغدو و اردینچ گئج‌ین جنازه‌لریله حادثه نتیجه‌سینده یارا‌لانان 4 ایشچی تورک هاوا یول‌لارینا مخصوص طیاره ایله اؤلکه‌یه گتیریلیب.
سوما‌لی-‌نین پایتاختی موگادیشودان یولا دوشن جیبوتی اوزریندن ترانسفرلی طیاره ایله ایستانبول هاوا لیمانینا گلن یارا‌لی ایشچی‌لردن عمر آیدوغدو ژورنالیست‌لره آچیقلاماسیندا هوجومون آسفالت چکمه ایشلری اسناسیندا باش وئردیگینی سؤیله‌ییب.
پارتلاییش نتیجه‌سینده یئره ییخیلدیق‌لارینی ایفاده ائدن آیدوغدو "بیز آتا و اوغول ایشلییردیک. هوجومدا اوغلوم هلاک اولدو. درین کدر ایچینده‌یم" دئییب.
آیدوغدو چوروم‌دان ایشله‌مک اوچون سوما‌لییه گئتدیک‌لرینی و 6 نفر اولدوق‌لارینی سؤیله‌ییب.
هوجومدا یارا‌لانان یاووز ارجان هوجومون‌دان درین کدر دویدوغونو، آنجاق اؤلمه‌دیک‌لرینی بیل‌دیره‌رک، "قارداش‌لاریمیزی ایتیردیک، چوخ کدرلی‌دیر. کاش کی، باش وئرمه سیدی، اما ائدیله‌جک بیر شئی یوخ‌دور" دئییب.
حادثه‌ده یارا‌لانان ایمدات اوزونجاکؤشه ده حادثه‌دن کدرلندیگینی دیله گتیریب.
هوجوم زامانی آیاغیندان یارا‌لانان شاکیر چتین کایا خسته خانایا آپاریلیب.
آیدوغدو و گئج ین جسدلری مملکت لری چوروما گؤندریلیب.
2 ژانویه ده سوما‌لی-ده بیر تورک شیرکتینه قارشی تؤره‌دیلن ترور هوجوموندا 2 تورکیه وطنداشی هلاک اولوب، 4 وطنداشیمیز ایسه یارالانیب.
